Óábyrg Samtök lánþega

Samtök lánþega hvetja alla sparifjáreigendur landisins til að gera áhlaup á viðskiptabankana og hreinsa út úr þeim allt sparifé, sem þar er til ávöxtunar, en samkvæmt áhlaupsáskoruninni nema þessar innistæður um 2.200 milljörðum króna.

Áhlaup á banka er eitt það alvarlegasta sem fyrir getur komið í fjármálalífi nokkurrar þjóðar og því mikið ábyrgðarleysi að hvetja til slíks, en samtökin beina því til sparifjáreigendanna að taka út allar sínar innistæður og koma þeim í "öruggt skjól" t.d. í ríkistryggð skuldabréf.

Við svona áhlaup myndu bankarnir hrynja hver af öðrum og engum til að dreifa öðrum en ríkinu til þess að endurreisa þá og hefði þá ekki til þess annað fé, en það fé sem innistæðueigendur hefðu lagt til með kaupum á ríkisskuldabréfum og þar með myndi endurgreiðslugeta ríkisins á þessum skuldabréfum skerðast verulega, fyrir utan að tiltrú umheimsins á Íslendingum og íslensku fjármála- og efnahagslífi myndi algerlega gufa upp, ef eitthvað er eftir af slíkri tiltrú.

Þetta herútboð samtaka skuldara til þeirra sem hafa lagt til sparifé, sem síðan hefur aftur verið lánað út úr bönkunum er eitthvað það óábyrgasta útspil sem um getur í íslenskum og alþjóðlegum fjármálaheimi og getur ekki orðið til annars en að ýta undir umræður um að íslenskir stórskuldarar séu algerlega óábyrgir gerða sinna og orða.

Vonandi taka sparifjáreigendur ekki til sín þessar "ráðleggingar" þeirra, sem tekið hafa spariféð að láni, en ætlast til þess að þurfa ekki að borga það til baka að fullu.

Fyrri ummæli:
Hárrétt. Nú æpa þeir sem tekið hafa spariféð að láni , eldur, eldur í troðfullum sal.Þetta er ekki aðeions óábyrgt. Þetta er glæpsamlegt.

Það er ótrúlegt að fjölmiðlar lepji allt eftir þessum sjálfskipuðu "Hagsmunasamtökum".

||

Ég hef ekki oft verið þér sammála Axel, en það er ég núna. Ég vona að fólk fari ekki að láta spila með sig eins og einhver peð og hleypi öllu í bál og brand. Innistæður á bankareikningum eru tryggðar, öruggari stað fyrir peningana er ekki hægt að finna.

||

Maður hefur það sterkt á tilfinningunni,að Morgunblaðinu leiðist ekki að hampa þessari frétt !

||

Það verður stundum að lesa á milli línanna. Eins og ég skil þetta er verið að snúa út úr orðum seðlabankastjóra og bankamálaráðherra. Þeir segja að þetta verði mikið áfall fyrir bankana, en síðast í morgun gaf Íslandsbanki út yfirlýsingu um að þótt gengislán yrðu gerð upp skv. hæstaréttardómi þá færu þeir ekki niðurfyrir skyldubundið eiginfjárhlutfall.

||

Það er nú líklega það eina sem að Morgunblaðið, hefur unnið sér sakar, er að hafa opnað póstinn, sem innihélt þessa fréttatilkynningu og birt hana. Auðvitað nýtur Morgunblaðið þess að skýra frá atburðum og viðhorfum líðandi stundar, frá sem flestum sjónarhornum. Það er eitthvað sem flestir ef ekki allir miðlar ættu að taka sér til fyrirmyndar.

||

Þeir hvetja fólk til að setja bankana á hausinn og kaupa ríkisskuldabréf hjá ríkinu sem þarf að reyna að bjarga þessum bönkum og færi sennilega sjálft á hausinn í leiðinni. Ekki eru þeir að tala um önnur ríki því það væru brot á gjaldeyrishöftum.

Það kæmi mér ekki á óvart þó forsvarsmenn þessara samtaka væru sjálfir á hausnum.

||

Bíðiði aðeins við! Eru það ekki einhverjir aðrir sem gáfu upp boltann og eru óábyrgir í sínu þvaðri?

Hvað með Seðlabankastjórann og viðskiptaráðherrann?

||

Þetta er mjög óábyrgt tal hjá þessum tilbúnu samtökum. Má ég spyrja, hver stofnaði þau og í hvaða tilgangi. Klekkja á bankakerfinu sem aldrei hefur gert þessum mönnum neitt. Bara lánað þeim penininga á hagstæðum kjörum.

Þessir menn eru örugglega á hausnum og líka óheiðarlegir.

||

Þessi ruslaralýður í þessum samtökum krefst þess að þurfa ekki að greiða skuldir sínar. Þetta lið er með fé innistæðueigenda að láni og neitar að greiða til baka, en segir innistæðueigendum samt að taka peningana sína út!

Eitthvað í þessu gengur nú ekki alveg upp .

||

Þegar bæði viðskiptaráðherra og Seðlabankastjóri lýsa því yfir að bankarnir ráði ekki við skellinn.

Blasir þá ekki við að taka út peningana sína?

Þetta "run" er pantað af ríkisstjórn og Seðlabankastjóra, og ekki við aðra að sakast ef áhyggjurnar eru óþarfar.

Það er allavega ljóst að það er ekki lengur ríkisábyrgð á innstæðum.

||

Þið getið kallað þetta ruslaralýð og talað um að þau vilji ekki borga skuldir sínar en staðreyndir er samt sú að þetta fólk er alveg tilbúið að borga sínar skuldir en krefst þess að kjör séu sanngjörn sérstaklega í ljósi þess að þessi hópur á að taka þátt í því að bjarga fjármagnseigendum en eis og flesstir vita ákvað ríkið að tryggja þá sérstaklega fyrir skakkaföllum en sú aðgerð skapaði 2.318 milljarða króna skuldbindingu fyrir ríkið samkvæmt skýslu rannsóknanefndar.

Held að í því samhengi séu þeir 100 milljarðar sem kerfið tapar (miðað við hagnað bankanna á síðasta ári í bullandi kreppu ætti þetta ekki að þurfa að lenda á ríkissjóði) á þessum lánum hreinir smáaurar.

||

Hvaða rugl er þetta. " Þetta lið er með fé innistæðueigenda að láni og neitar að greiða til baka". Ekki ljúga Þorgeir!

Er þetta "lið" ekki með s.k. erlend lán. Ekki eru það íslenskir innistæðueigendur sem búa erlendis ,eða hvað?

Þar fyrir utan er enginn af þessu "liði" að neita að greiða umsamin lán til baka. bara uppbólginn ólöglegan gengishagnað sem bankarnr ætluðu að svindla uppá það eftir að hafa möndlað svo með stöðutökur gegn krónunni að hún hrundi meira og hrottalegar en nokkur gat búist við.

Þar fyrir utan er búið að gera ráð fyrir þessum leiðréttingum í bókhaldi bankanna.

||

Axel, þú verður samt að athuga að þetta voru þau kjör sem okkur var boðið, okkur voru sýndir útreikningar á blaði sem áttu að sýna mér hversu mikið við ættum að borga til baka af láninnu um hver mánaðarmót ég var meiri að segja látinn kvitta á þetta blað til að staðfesta að ég hefði séð það, þetta sagði bankinn mér að ég ætti að borga til baka, er eitthvað ósanngjarnt að ég fari fram á að borga akkurat það? Sérstaklega í ljósi þess að eina forsendan sem breyttist frá þeim sem bankinn sýndi mér var gengi krónunar og ástæðan fyrir því var samkvæmt skýrslu rannsóknanefndarinnar einmitt stöðutaka þessra sömu stofnanna enn EKKI neitt sem ég gerði.

Varðandi af hverju fólk tók þessi lán en ekki eithvað annað þá var bara ekkert annað í boði, þegar Sigurbjörn bróðir minn keipti sinn bíl hjá B&L 2007 þá var pabbi eitthvað að vesenast í þessu með honum en pabbi var ekkert hrifin af þessum gengistryggðu lánum (vissi greinilega meira en ég enda er hann eins og þú veist enginn vitleysingur), hann bað því sölumannin um annarskonar lán en svarið var einfallt "það er ekki í boði"

Þegar ég keipti minn bíl þá man ég heldur ekki eftir að mér hafi verið boðinn annar valkostur.

Það er ekkert ósiðlegt að láta þann sem braut löginn tapa á eiginn lögbroti.

Ummæli:
Ætla menn ekki að fara að vakna upp og skilja þá staðreynd, að ríkisstjórn landsins er að fara með þjóðina til fjandans - afsakið ég meinti Evrópusambandsins ? Hvenær ætlar almenningur að losa sig við vanhæfa landráðamenn eins og Jóhönnu, Steingrím og Össur ?

Ekki verður betur séð en að hin raunverulega kreppa sé að skella yfir. Samtök lánþega, ein fjölmennustu samtök landsins, hvetja til áhlaups á bankana og þar með gjaldþrots þeirra. Er ekki skynsamlegra að efna til kosninga og senda Icesave-stjórnina í langt frí ?

Er samfélagsupplausn og byltingarástand framundan ?

Verkefni: Samþykki
Merking: Nei